חורחה ואלדיביה

חורחה לואיס ואלדיביה טורו (בספרדית: Jorge Luis Valdivia Toro; נולד ב-19 באוקטובר 1983 מרקאי, ונצואלה) הוא כדורגלן עבר צ'יליאני ששיחק בעמדת הקשר ההתקפי

קריירת מועדונים
ואלדיביה נולד להורים צ'יליאנים במרקאי, ונצואלה. בגיל צעיר חזרה משפחתו לצ'ילה, והתיישבה בעיר סנטיאגו. שם החל ואלדיביה לפתח את כישרון הכדורגל שלו, ונרשם כבר בגיל 7 לקבוצת הילדים של קולו-קולו. ביוני 2002 הועלה ואלדיביה לקבוצת הבוגרים של המועדון, אך מיד הושאל לאוניברסידד דה קונספסיון, בעיקר בשביל לקבל דקות משחק. בעונתו הראשונה בקונספסיון עזר למועדון להעפיל לגביע סודאמריקנה בפעם הראשונה בתולדותיו. לאחר עונת הפתיחה המצוינת שלו במדי קונספסיון, הושאל ואלדיביה לראיו ואיקאנו, ולאחר מכן לסרבט ז'נבה השווייצרית. לאחר 3 עונות כשחקן מושאל, חזר ואלדיביה לקולו-קולו, ועונתו הראשונה כשחקן הקבוצה הבוגרת של קולו-קולו, כבש 9 שערים ב-16 הופעות. בעונה לאחר מכן, עונת , הפך לשחקן מפתח בהרכב הקבוצה, ותופקד כפליימייקר.

ב-5 באוגוסט 2006 חתם ואלדיביה בפלמיירס, ששילמה עבורו 3.5 מיליון דולר דמי העברה, הסכום הגבוה ביותר ששילם המועדון עד אז תמורת שחקן זר. השחקן חתם על חוזה ל-3 עונות, בו ירוויח 400 אלף דולר לשנה. ב-16 ביוני 2007 כבש ואלדיביה את שערו הראשון במדי פלמיירס, בניצחון קבוצתו 1–2 את ריו ברנקו. בסיום עונתו הראשונה במועדון, עונת , נבחר ואלדיביה לנבחרת העונה בליגה הברזילאית הראשונה. בעונת  המשיך ואלדיביה להיות חלק משמעותי בהרכב פלמיירס. בסיום העונה החלו להגיע שמועות על מעברו של ואלדיביה לקבוצות באירופה, בין היתר ורדר ברמן, הרטה ברלין ואספניול, אך למרות זאת ניהל השחקן משא ומתן עם אל-עין, מאיחוד האמירויות הערביות.

ב-15 באוגוסט 2008 עבר ואלדיביה לאל-עין, ששילמה עבורו 8 מיליון דולר. ואלדיביה חתם על חוזה ל-4 עונות, בו ישתכר ב-10 מיליון דולר בשנה. בתוך פחות מעונה בקבוצה, הפך ואלדיביה לשחקן המוכר ביותר בקבוצה ולסמל המסחרי שלה. בסקר שנערך בין אוהדי אל-עין, נבחר ואלדיביה לשחקן הטוב ביותר בתולדות המועדון. בעקבות זאת, נשיא המועדון, מוחמד בין זייד אל נחיין, הציע לוואלדיביה חוזה לכל החיים במועדון, אך השחקן סירב לחתום. ב-15 בספטמבר 2009 נבחר ואלדיביה לשחקן הטוב ביותר בגביע המפרץ הערבי. ב-2010 קיבל ואלדיביה את סרט הקפטן בקבוצה. לאחר מונדיאל 2010 החל השחקן במשא ומתן לשחרורו מהקבוצה.

ב-26 ביולי 2010 הודיעה הנהלת פלמיירס על רכישתו של ואלדיביה, תמורת 16 מיליון דולר. בעונת  סייע לפלמיירס לזכות בגביע הברזילאי, ובעונת  סייע לקבוצה לחזור לליגת העל הברזילאית לאחר שנת היעדרות. ב-25 ביולי 2016 חתם באל-וואחדה מליגת העל של איחוד האמירויות הערביות. ב-23 ביוני 2017 חזר לאחר 11 שנה לקבוצת נעוריו קולו-קולו.

 נבחרת צ'ילה 
בעקבות כך שוואלדיביה נולד בוונצואלה להורים צ'יליאנים, הוא היה זכאי לשחק בשתי הנבחרות של שתי המדינות, נבחרת ונצואלה ונבחרת צ'ילה. לבסוף בחר בנבחרת צ'ילה. ב-18 בפברואר 2004 הופיע לראשונה במדי צ'ילה, במשחק נגד . ב-16 בנובמבר 2006 כבש את שער הבכורה שלו בנבחרת, בהפסד 2–3 ל. ואלדיביה הפך במהרה לשחקן הרכב בצ'ילה, ואף קיבל את חולצה מספר 10. ואלדיביה זומן לסגל צ'ילה לקופה אמריקה 2007, מונדיאל 2010, קופה אמריקה 2011 ומונדיאל 2014, בו כבש שער בניצחון צ'ילה 1–3 את .

בקופה אמריקה 2011 נכלל ואלדיביה בקבוצת הטורניר.

 לאחר הכדורגל 
בשנת 2021 השתתף בגרסה הצ'יליאנית לתוכנית המציאות "הזמר במסכה" בתור המפלצת והיה למודח הראשון בתוכנית. 

תארים
קולו-קולו
 ליגת העל הצ'יליאנית:  (אפרטורה)

פלמיירס
 אליפות סאו פאולו: 
 הגביע הברזילאי: 
 ליגת המשנה הברזילאית: 

אל-עין
 גביע המפרץ הערבי: 
 גביע הנשיא של איחוד האמירויות הערביות: 
 הסופר קאפ של איחוד האמירויות הערביות: 

נבחרת צ'ילה
 קופה אמריקה: 2015

אישיים
 קבוצת השנה בליגת העל הברזילאית: 
 השחקן הטוב ביותר באליפות סאו פאולו: , 
 השחקן המוערך ביותר באיחוד האמירויות הערביות: 
 קבוצת הטורניר בקופה אמריקה: 2011

קישורים חיצוניים



 פרופיל השחקן באתר הרשמי של פלמיירס 

קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:כדורגלני קולו-קולו
קטגוריה:כדורגלני ראיו ואייקאנו
קטגוריה:כדורגלני סרבט ז'נבה
קטגוריה:כדורגלני פלמיירס
קטגוריה:כדורגלני אל-עין
קטגוריה:כדורגלני אל-וחדה
קטגוריה:כדורגלני נבחרת צ'ילה
קטגוריה:כדורגלני קופה אמריקה 2007
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:צ'יליאנים שנולדו ב-1983
קטגוריה:משתתפי הזמר במסכה